चिरां , 1 नभेम्बरःचिरां जिल्लानि धालिगाव पुलिस थानानि सिङाव थानाय चापागुरिनि सेइन्ट आगष्टिन देहा फाहामसालिनि गोबां नार्स आरो स्टाफफोरनाव कभिड 19 पजितिभ मोननायनि उनाव देहा फाहामसालि ओनसोलखौ जिल्ला खुंथाया कनटेइनमेन्ट जन हिसाबै फोसावबाय । शनिबारखालि चिरां जिल्ला बेंगिरि गौतम तालुकदारआ बे आयदानि सायाव मोनसे फोसावथाय होदों । जिल्ला खुंथायनि फोसावथाय होनाय बादियै चिदली रिभिनिउ मावख'गिरिआ कनटेइनमेन्ट जन हिसाबै फोसावनाय गासै ओनसोलफोरखौ चिल खालामनो आरो सुबुंफोरनि थांलाय - फैलायखौ होबथानायजों लोगोसे गारि - मथरनि हान्था मेलाखौ आबुडै बन्द खालामनो बिथोन होयो । फोसावथि होनाय बायदियै बिथोन होनाय नेम - खान्थिखौ मानिनानै सोलियाब्ला एबा नेम - खान्थिखौ सिफायोब्ला बिसोरनि हेंथायै आसाम कभिड - 19 रेगुलेसन 2020 , डिजास्टार मेनेजमेन्ट एक्ट 2005 , दि इपिडेमिक डिजिस एक्ट 1897 आयेननि सिङाव गोख्रोङै राहा लानाय जागोन । कनटेइनमेन्ट जन हिसाबै फोसावनाया शनिबारनिफ्राय गोहोम गोग्लैबाय आरो खुंथाया गोदानै फोसावथि होफिनजासिम बे ओनसोलआ कनटेइनमेन्ट जन हिसाबै सोलिबाय थागोन । 
सापागुरिनि सेइन्ट आगष्टिन देहा फाहामसालि ओन्सोलखौ कनटेइनमेन्ट जन फोसावबाय